Omari Tetradze

Omari Tetradze (, s. 13. lokakuuta 1969) on venäläinen jalkapallovalmentaja ja entinen puolustaja. Lokakuusta 2015 lähtien hän on toiminut FK Jenisei Krasnojarskin päävalmentajana.

Tetradze syntyi Georgian SNT:ssa nimellä Omari Osipov. Hän vaihtoi äitinsä puolen sukunimen 18-vuotiaana. Hänellä on kreikkalaiset sukujuuret ja 1990-luvun alussa hän sai myös Kreikan kansalaisuuden, josta kuitenkin myöhemmin luopui.Тетрадзе. Омари в собственном соку

Ura pelaajana

Tetradze aloitti pelaajauransa FK Dynamo Tbilisissä 1987. Hän edusti seuraa kolmen kauden ajan, muttei onnistunut vakiinnuttamaan paikkaansa avauskokoonpanossa. Kaudeksi 1990 hän siirtyi FK Mertškali Ozurgetiin, josta jo seuraavana vuonna FK Dynamo Moskovaan. Dynamossa oikeana puolustajana pelannut Tetradze sai kohtuullisesti peliaikaa ja oli voittamassa joukkueelle Venäjän liigassa hopeaa sekä pronssia. Kaudeksi 1995 hän siirtyi entisen Dynamo-valmentajan Valeri Gazzajevin perässä FK Alania Vladikavkaziin, jossa voitti yllätysmestaruuden debyyttikaudellaan. 

Kauden 1996 jälkeen Tetradze jätti Venäjän kentät siirtyen italialaiseen suurseura AS Romaan. Ura ei Romassa kuitenkaan lähtenyt toivottuu nousuun ja kolmen kauden aikana hän pelasi vain 15 ottelua. Kesällä 1999 Tetradze jätti seuran jatkaen uraansa kreikkalaisessa PAOKissa. Peliaikaa tuli jo enemmän ja kaudella 2000–2001 hän juhli Kreikan cupin mestaruutta. 

Tetradze palasi Venäjälle Alanian joukkueeseen 2002. Kaudeksi 2003 hän siirtyi 2. divisioonassa pelanneeseen FK Anži Mahatškalaan. Tetradze pelasi uransa kaksi viimeistä kautta PFK Krylja Sovetov Samarassa lopettaen pelaajana kauteen 2005.

Maajoukkuetasolla Tetradze edusti Neuvostoliittoa, IVYä sekä Venäjää. Hän oli mukana Venäjän joukkueessa MM-kisoissa 1994 ja EM-kisoissa 1996.

Meriitit pelaajana

 Venäjän mestaruus: 1995
 Hopeaa (2): 1994, 1996
 Pronssia (3): 1992, 1993, 2004
 Kreikan cup: 2001
 Georgian mestaruus: 1990

Ura valmentajana

Valmennusuransa Tetradze aloitti Krylja Sovetovin apulaisvalmentajana siirtyen tammikuun alussa 2007 FK Anži Mahatškalan peräsimeen. Kahden vaisumman kauden jälkeen hän johdatti seuran kaudella 2009 Venäjän 1. divisioonan mestariksi. Hän erosi kuitenkin yllättäen tehtävistään maaliskuussa 2010 juuri liigakauden alla. Syyksi eroon hän ilmoitti väsymyksen matkustamiseen.Tired Tetradze quits as coach of Russians Anzhi Kuitenkin jo toukokuussa 2010 hänestä tuli FK Volga Nižni Novgorodin uusi päävalmentaja.The profile for Omari Tetradze Hän johdatti seuran 1. divisioonan hopealle ja liigaan kaudelle 2011/12. Liigamenestys ei kuitenkaan tyydyttänyt seurajohtoa ja Tetradze sai potkut kesäkuussa 2011.Черышев - главный тренер "Волги"

Elokuussa 2012 Tetradzen valmennusura jatkui FK Himkin päävalmentajana. Hän jätti seuran kuitenkin jo lokakuussa. Helmikuussa 2013 hänestä tuli Kazakstanin Superliigassa pelaavan FK Zhetysun päävalmentaja.Omari Tetradze Transfermarkt.com. Hän erosi seuran palveluksesta syyskuussa 2014.Tетрадзе покинул тренерский пост в казахстанском "Жетысу" Lokakuussa 2015 Tetradzesta tuli Venäjän 1. divisioonassa pelanneen FK Jenisei Krasnojarskin päävalmentaja.

Meriitit valmentajana

 Venäjän 1. divisioona: 2009
Hopeaa: 2010

Lähteet

Luokka:Venäläiset jalkapallovalmentajat
Luokka:Venäläiset jalkapalloilijat
Luokka:Neuvostoliittolaiset jalkapalloilijat
Luokka:Vuonna 1969 syntyneet
Luokka:Elävät henkilöt